Birnin Kebbi birni ne wanda yake a yankin Arewa maso yammacin Nigeria. Shine cibiyar Jahar Kebbi kuma shine mazaunin Masarautar Gwandu. A kidayar shekara ta 2007 akwai yawan jama'a a birnin kimanin 125,594. Kebbi mafiya yawan mutanen jahar Hausawa ne da Fulani kuma Musulunci ne addinin da yafi rinjaya a birnin. Birnin Kebbi ne mazaunin fadar Masarautar Kebbi a da, wadda daga baya ta koma garin Argungu bayan bude ta da Gwandu yayi a shekara ta 1831. Birnin Kebbi na nan gefen kogin Sokoto wato Sokoto River. Akwai hanyar da ta hada birnin da garin Argungu (kilomita 45 daga Arewamaso gabashin birnin), Jega (kilomita 35 kudu maso gabas), da Bunza (kilimita 45 Kudu maso Yamma).